CELEX: C2007/183/20
Language: mt
Date: 2007-08-04 00:00:00
Title: Kawża C-158/06: Sentenza tal-Qorti tal-Ġustizzja (L-Ewwel Awla) tal- 21 ta' Ġunju 2007 (talba għal deċiżjoni preliminari tal-College van Beroep voor het bedrijfsleven — l-Olanda) — Stichting ROM-projecten vs Staatssecretaris van Economische Zaken (Fondi Strutturali — Rifużjoni ta' għajnuna Komunitarja fil-każ ta' irregolarità — Nuqqas ta' pubblikazzjoni u ta' komunikazzjoni tal-kundizzjonijiet ta' l-għotja ta' l-għajnuna — Nuqqas ta' konoxxenza tal-benefiċjarju — Bona fide — Ċertezza legali — Effettività — Artikolu 10 KE)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/12
            
         Sentenza tal-Qorti tal-Ġustizzja (L-Ewwel Awla) tal-21 ta' Ġunju 2007 (talba għal deċiżjoni preliminari tal-College van Beroep voor het bedrijfsleven — l-Olanda) — Stichting ROM-projecten vs Staatssecretaris van Economische Zaken
   (Kawża C-158/06) (1)
   
   (Fondi Strutturali - Rifużjoni ta' għajnuna Komunitarja fil-każ ta' irregolarità - Nuqqas ta' pubblikazzjoni u ta' komunikazzjoni tal-kundizzjonijiet ta' l-għotja ta' l-għajnuna - Nuqqas ta' konoxxenza tal-benefiċjarju - Bona fide - Ċertezza legali - Effettività - Artikolu 10 KE)
   (2007/C 183/20)
   Lingwa tal-kawża: L-Olandiż
   Qorti tar-rinviju
   College van Beroep voor het bedrijfsleven
   Partijiet fil-kawża prinċipali
   
      Rikorrenti: Stichting ROM-projecten
   
      Konvenuta: Staatssecretaris van Economische Zaken
   Suġġett
   Talba għal deċiżjoni preliminari — College van Beroep voor het bedrijfsleven — Interpretazzjoni ta' l-Artikolu 6 tad-deċiżjoni tal-Kummissjoni C(95) 1753, tas-16 ta' Ottubru 1995, rigward l-għoti ta' għajnuna mill-Fond Ewropew ta' l-Iżvilupp Reġjonali (ERDF) u l-Fond Soċjali Ewropew (ESF) għal programm ta' ħidma fil-kuntest ta' l-inizjattiva Komunitarja SME favur żoni eliġibbli skond l-Objettivi 1 u 2 fl-Olanda — Dispożizzjoni assoluta u preċiża li toħloq effetti diretti kontra l-benfiċjarju finali — Interpretazzjoni ta' l-Artikolu 38(1)(h) tar-Regolament tal-Kunsill (KE) Nru 1260/1999, tal-21 ta' Ġunju 1999, li jistabbilixxi dispożizzjonijiet ġenerali dwar il-Fondi Strutturali (ĠU L 161, p1) — Nuqqas ta' rkupru, minħabba irregolarità, għal benefiċjarju li ma ġiex infurmat bid-deċiżjoni tal-Kummissjoni.
   Dispożittiv
   Meta l-kundizzjonijiet ta' l-għotja ta' għajnuna finanzjarja mill-Komunità lil Stat Membru jinsabu fid-Deċiżjoni ta' l-għotja iżda qatt ma jkunu la ppubblikati u lanqas ikkomunikati minn dan l-Istat Membru lill-benefiċjarju finali ta' l-għajnuna, id-dritt Komunitarju ma jipprekludix li ssir applikazzjoni tal-prinċipju ta' ċertezza legali bil-għan li tiġi eskluża r-rifużjoni minn naħa ta' dan il-benefiċjarju ta' l-ammonti mħallsa bi żball, bil-kundizzjoni li tiġi stabbilita l-bona fide ta' l-imsemmi benefiċjarju. F'każ bħal dan, l-Istat Membru kkonċernat jista' jinżamm finanzjarjament responsabbli ta' l-ammonti mhux irkuprati sabiex jiġi żgurat id-dritt tal-Komunità li tikseb ir-rifużjoni ta' l-ammont ta' l-għajnuna.
   
      (1)  ĠU C 60 tal-11.3.2006.